Likumprojekts

|  |
| --- |
|  |

**Grozījumi Alkoholisko dzērienu aprites likumā**

Izdarīt Alkoholisko dzērienu aprites likumā (Latvijas Republikas Saeimas un Ministru Kabineta Ziņotājs, 2004, 10., 13. nr.; Latvijas Vēstnesis, 2010, 59. nr.; 2011, 6. nr.; 2013, 129. nr.; 2015, 49., 240. nr.; 2016, 241., 251. nr.; 2017, 128. nr.; 2018, 204. nr.; 2019, 212. nr., 2020, 241A. nr.) šādus grozījumus:

1. Papildināt 1. pantu ar ceturto un piekto daļu šādā redakcijā:

“(4) **Alkoholiskā dzēriena papildu marķējums** – informācija uz etiķetes par uzturvērtības paziņojumu, kura saturs var tikt ierobežots līdz produkta enerģētiskajai vērtībai un sastāvdaļu saraksts uz etiķetes vai citā veidā ar nosacījumu, ka uz etiķetes ir norādīta skaidra un tieša saikne.

(5) **Brīdinājuma piktogramma**  — grafisks attēls, kas ietver simbolu un citus grafiskus elementus, piemēram, robežlīnijas, fona zīmējumu vai krāsu, kurā ietverts brīdinājums nelietot alkoholiskos dzērienus grūtniecības laikā un vadot transportlīdzekli, un kas uzdrukāts uz alkoholiskā dzēriena iepakojuma etiķetes vai ir tai piestiprināts ar speciālu uzlīmi.”.

1. 6.pantā:

Aizstāt sestās daļas 5.punktā skaitļus un vārdu “22.00 līdz 8.00” ar skaitļiem un vārdu “20.00 līdz 10.00”;

Papildināt (13) daļu ar 3.punktu šādā redakcijā:

“3) 0,2 litrus, ja absolūtā spirta daudzums minētajos alkoholiskajos dzērienos pārsniedz 22 tilpumprocentus.”;

Papildināt ar (25) daļu šādā redakcijā:

“(25) Alkoholisko dzērienu mazumtirdzniecības vietās jāizvieto redzams uzraksts, kas brīdina, ka alkoholiskos dzērienus nevar iegādāties un lietot nepilngadīgas personas un to lietošanai ir negatīva ietekme uz veselību.”;

Papildināt ar (32) daļu šādā redakcijā:

“(32) Azartspēļu organizēšanas vietās ir aizliegta:

1) alkoholisko dzērienu piedāvāšana par velti, kā dāvana vai kā kompensācija;

2)alkoholisko dzērienu mazumtirdzniecība un patērēšana pie spēļu automātiem, kāršu, kauliņu un ruletes spēļu galdiem vai citām azartspēļu iekārtām.”.

1. Papildināt ar 7.1 pantu šādā redakcijā:

“**7.1 pants.** **Alkoholisko dzērienu papildus marķēšanas prasības**

(1) Uz alkoholiskajiem dzērieniem, kas tiek realizēti mazumtirdzniecībā un vairumtirdzniecībā ir jābūt izvietotam alkoholiskā dzēriena papildu marķējumam un brīdinājuma piktogrammai.

(2) Alkoholisko dzērienu papildu marķējuma un brīdinājuma piktogrammas noformēšanas un novietošanas prasības uz alkoholisko dzērienu iepakojuma nosaka Ministru kabinets.”.

1. 11.pantā:

Izteikt panta nosaukumu šādā redakcijā:

“11. pants. Alkoholisko dzērienu reklāmas, kā arī alkoholisko dzērienu cenu un atlaižu reklāmas ierobežojumi”;

Papildināt pantu ar piekto un sesto daļu šādā redakcijā:

“(5) Alkoholisko dzērienu cenu un atlaižu reklāma ir aizliegta:

1. preses izdevumos un citos drukātos reklāmas izdevumos, un publikācijās patērētājiem;
2. kinoteātros;
3. interneta vietnē;
4. izmantojot pasta (arī elektroniskā pasta) pakalpojumus;
5. ārpus alkoholisko dzērienu mazumtirdzniecības vietām, izņemot alkoholiskos dzērienu ražošanas vietas vai ražotāja struktūrvienības.

(6) Alkoholisko dzērienu mazumtirdzniecības vietās ir aizliegti alkoholisko dzērienu tirdzniecības veicināšanas pasākumi, kuros:

1) piedāvā kopā ar alkoholisko dzērienu ar atlaidi iegādāties citu alkoholisko dzērienu, preci vai pakalpojumu vai kopā ar citu preci vai pakalpojumu iegādāties ar atlaidi alkoholisko dzērienu;

2) piedāvā iegādāties vairākas alkoholisko dzērienu vienības par zemāku cenu un citus līdzīgus piedāvājumus, kas rada ekonomiska ieguvuma iespaidu;

3) piedāvā alkoholisko dzērienu iegādi ar atlaidi patērētāja lojalitātes programmas ietvaros.”.

14.pantā:

Izteikt 14.panta piekto daļu šādā redakcijā:

“(5) Par alkoholisko dzērienu realizēšanas noteikumu neievērošanu, iepakojumam noteikto prasību neievērošanu, kā arī alkoholisko dzērienu papildu marķēšanas un brīdinājuma piktogrammas izvietošanas prasību neievērošanu piemēro brīdinājumu vai naudas sodu fiziskajai personai līdz simt četrdesmit naudas soda vienībām, bet juridiskajai personai — naudas sodu līdz tūkstoš četrsimt divdesmit naudas soda vienībām.”.

Papildināt 14.pantu ar devīto daļu šādā redakcijā:

“5) Par alkoholisko dzērienu piedāvāšanu par velti, kā dāvanu vai kā kompensāciju, kā arī neatļautu alkoholisko dzērienu mazumtirdzniecību pie spēļu automātiem, kāršu, kauliņu un ruletes spēļu galdiem vai citām azartspēļu iekārtām azartspēļu organizēšanas vietās piemēro naudas sodu juridiskajai personai — no četrpadsmit līdz divsimt astoņdesmit naudas soda vienībām.”.

1. Papildināt 15.pantu ar sesto daļu šādā redakcijā:

“(6) Administratīvā pārkāpuma procesu par šā likuma 14.panta piektajā daļā minētajiem pārkāpumiem saistībā ar alkoholisko dzērienu papildu marķēšanas prasību neievērošanu, veic Pārtikas un veterinārais dienests.”.

Papildināt pārejas noteikumus ar 20. un 21. punktu šādā redakcijā:

“20. Šā likuma papildināšana ar 7.1 pantu, 14.panta piektās daļas izteikšana jaunā redakcijā, kā arī papildināšana ar devīto daļu un 15.panta papildināšana ar sesto daļu, stājas spēkā 2022.gada 31.decembrī.

21. Ministru kabinets līdz 2022. gada 31. decembrim izdod šā likuma 7.1 pantā minētos noteikumus.”.

Ministru prezidents A. K. Kariņš

Veselības ministrs D. Pavļuts

Iesniedzējs: veselības ministrs D. Pavļuts

Vīza: Valsts sekretāre I. Dreika